
DJEČJI VRTIĆ „RADOST“ 										NOVSKA									                   KLASA: 400-04/24-01/04									                              UR.BROJ: 2176-68-03/01-24-1								                                     Novska, 22.03.2023.

                OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG  PLANA  ZA 2023. GODINU


1.     OPĆI DIO

U odnosu na Financijski plan Dječjeg vrtića Radost Novska za 2023. godinu ostvareno je   96,29% ukupno planiranih prihoda te 93,76% ukupno planiranih rashoda. Iz prethodne 2022. godine u 2023. godinu prenesen je višak prihoda raspoloživ u sljedećem razdoblju u iznosu od 28.080,81 € koji je temeljem Odluke o raspodjeli rezultata raspoređen u Financijski plan Dječjeg vrtića Radost za 2023. za nabavu službenog automobila.
Prihodi iz nadležnog proračuna (Grad Novska) ostvareni su i izvršeni u postotku od 96,63%.
Vlastiti prihodi ostvareni su, u  iznosu od 211.258,30 €, što je 86,27 % od plana i odnose se na prihode od participacije roditelja, prihode od engl. jezika, prihode po posebnim propisima, prihode od zateznih kamata te prihoda od isporuke el. energije.
Prihodi od roditelja su ostvareni u manjem iznosu od planiranog (96,14%), budući su isti bili planirani oprezno, radi nepredvidivosti broja djece , te izostanaka tijekom godine (bolesti), koji su nepredvidivi. Prihodi od engleskog jezika također su ostvareni u većem iznosu od planiranog za 8,61% zbog većeg broja djece koja su pohađala navedeni program tijekom godine.
[bookmark: _Hlk131664759]Prihodi od Ministarstva znanosti i obrazovanja ostvareni su u manjem iznosu od planiranog (za 6,20%) iz razloga što je pristiglo manje sredstava, nego je planirano fin. planom, a sredstva su dodijeljena na temelju odluke Ministarstva prema ciklusima isplate, čiji je iznos bio manji u odnosu na prethodnu godinu.



 Rashodi su ostvareni u iznosu od 1.283.544,58 odnosno 93,76 % od plana za 2023. godinu.


Na 3111 – za plaće zaposlenih utrošeno je 756.456,86 € (od toga 59.470 eura je financirano iz izvora pomoći), a odnosi se na povećanje plaće odgojiteljima tijekom 2023. godine, postignuto promjenama u kolektivnom ugovoru, povećanje staža, te većem broju zaposlenih otvaranjem dvije nove skupine u vrtiću.


3211 – službena putovanja utrošen je veći iznos sredstava  iz razloga što je bilo više odlazaka na stručna usavršavanja koji su bili onemogućeni prethodnih godina zbog pandemije. 
Rashodi za materijal i energiju na 3222 i 3223 ostvareni su u većem postotku odnosno 7,90% od plana, zbog porasta troškova energenata.



2. POSEBNI DIO
Program 1018 Predškolski odgoj podijeljen je na jednu aktivnost A100001 Odgoj i obrazovanje djece jasličke i predškolske dobi, te dva tekuća projekta T100002- Opremanje vrtića i T100004- Uređenje dječjih igrališta. Sukladno planu nabave, pozicije u financijskom plane praćene su po projektima.
1018 A100001 ODGOJ I OBRAZOVANJE DJECE JASLIČKE I PREDŠKOLSKE DOBI:
[bookmark: _Hlk81559415]Izvor financiranja- Opći prihodi i primici
Navedena aktivnost ostvarena je za izvještajno razdoblje u iznosu od 1.235.449,98 € odnosno 93,78 %, od plana a odnosi se na:
Plaće za redovan rad djelatnika Dječjeg vrtića  „Radost“ Novska,  u izvještajnom razdoblju utrošeno je 696.986,86 €.  Sredstva su utrošena tijekom 2023. godine za ukupno 74 djelatnika, a od toga 55 stalno zaposlenih djelatnika (ravnateljica, pedagog, logoped, zdravstvena voditeljica, tajnica, voditeljica računovodstva, administrativno-računovodstveni djelatnik, 33 odgojitelja,  glavna kuharica, 3 pomoćne kuharice,  9 spremačica, pralja/švelja,  domar-ekonom i ekonom), te 19 djelatnika na zamjeni (odgojitelji, treći odgojitelj u skupini-za pomoć djeci s teškoćama u razvoju,  pomoćne kuharice, spremačica, tajnica, administrativno- rač. djelatnik, domar).

Zaposlenici ustanove kroz svoj rad osiguravaju  redovno  funkcioniranje ustanove kroz sve planirane redovne i dodatne odgojno obrazovne programe i to:
 

- Redovni 10-satni program vrtića  koji se provodio za ukupno 346 djece raspoređenih u 18 odgojnih skupina i to u matičnom vrtiću „Radost“ 3 jasličke skupina (od 1-3 god., 50 djece), 6 vrtićkih skupina (od 3-polaska u školu, 115 djece) , PO Pastoralni centar 3 vrtićke skupine (63 djece), zatim  PO „Stribor“ 1 jaslička skupina (16 djece) i 4 vrtićke skupine (82 djece), te PO „Tintilinić“ – 1 vrtićka skupina (20 djece).


- Program predškole ili program „Mala škola“ koji se  provodio za 36 djece raspoređenih  u 2 skupine ( djeca od  6-7 god.). Za jednu skupine s ukupno 25 djece program se provodio u matičnom vrtiću u Novskoj, za drugu skupinu s ukupno 11 djece program se provodio u dječjoj igraonici u Društvenom domu Rajić. 

- Program  ranog učenja engleskog jezika se provodio za 52 djece  ( djeca od 6 - 7 god.), u  1. stupnju učenja, a program su provodile odgojiteljice Marija Johović i Tina Perše, u matičnom vrtiću i PO „Stribor“.

Za ostale rashode za zaposlene - na 312,  u izvještajnom razdoblju utrošeno je 70.774,36 €, odnosno 98,96 % od plana i to za otpremninu za odlazak u mirovinu, novčana pomoć za slučaj smrti za člana uže obitelji,  naknade bolovanja dužeg od 90 dana,  regres zaposlenicima za godišnji odmor, božićnice, dar djeci povodom blagdana sv. Nikole te jubilarne nagrade zaposlenicima za navršene godine staža.
Za doprinose na plaću u navedenom periodu utrošeno je 119.670,10 € odnosno 99,30% od plana.



U navedenom izvještajnom razdoblju za naknade troškova zaposlenima – na 321, utrošen je iznos od 74.770,58 € (95,61%), a za naknadu prijevoza na posao i s posla djelatnicima dječjeg vrtića.




Izvor financiranja - Vlastiti prihodi
Za navedeno izvještajno razdoblje ova aktivnost iz izvora vlastitih prihoda ostvarena je 83,05 % od plana  odnosno  184.733,99 €.
Navedeni trošak se odnosi na slijedeće:
     Za seminare  zaposlenika …………………..…….…1.468,49 €			
     Službena putovanja ………………………………….1.769,75 €

Na pozicijama kako slijedi su utrošena sredstva za potrebe redovnog poslovanja:
Rashodi za energiju ostvareni su 34.531,74  €–
- el. energija (za sva tri objekta)- 8.915,78 eura
- plin (za sva tri objekta) –24.285,87
- gorivo-  1.330,09
· Namirnice, kao najveći rashod u financijskom planu u iznosu od 64.937,29 €
· Nabava uredskog materijala i materijala potrebnog za rad u grupi – 23.501,12 €
· Službena radna zaštitna odjeća i obuća nabavljena je u iznosu od 870,30 € - nabava klompi zaposlenicima i zaštitna odjeća
								
· Sitni inventar nabavljen je u ukupnom iznosu od 7.901,01 eura (iz izvora općih prihoda i primitaka i vlastitih prihoda)
                  -nabavljena su didaktička pomagala  za radu u grupi, didaktika i sitni inventar za novu grupu u DV Radost te PO Tintilinić u Brestači, oprema za kuhinju , kućica za igru i gusjenica u PO Pastoralni centar, te sitni inventar za opremanje ureda Pedagoginje i zdravstvene voditeljice
Iz izvora pomoći za nabavu didaktike za djecu s teškoćama i djecu u programu predškole utrošeno je 2.561,94 eura.


	Provedbom programa 1018 Predškolski odgoj ostvareni su ciljevi povećanja stručnosti zaposlenika i poboljšanja materijalnih uvjeta rada, poticanje cjelovitog razvoja djece te njihovih potencijala. Osigurano je svakom djetetu sudjelovanje u programu predškole godinu dana prije polaska u osnovnu školu, te se stvaralo inkluzivno okruženje za integriranje djece s teškoćama u razvoju u redovan program.





Ostvaren je cilj i smisleno oblikovanje prostora vrtića s ciljem obogaćivanja života djeteta u    vrtiću te organizacija odgojno – obrazovnog procesa koje je u skladu s dječjim potrebama.
Ostvaren je i cilj povećanja smještajnog kapaciteta otvaranjem novih grupa u 2023. godini, kako bi djeci osigurali siguran boravak u vrtiću.

Izvor financiranja- Pomoći

Iz navedenog izvora je ostvareno je 98,78% odnosno 64.700,44 € što je manje za 1,22 % nego što je predviđeno planom za 2023. godinu. 
Iz navedenog izvora utrošena su sredstva dodijeljena iz nadležnih Ministarstava  (koliko je odobreno prema odlukama i projektima) za plaće za redovan rad - fiskalna održivost vrtića, za stručna usavršavanja zaposlenih , neophodno za razvitak i poboljšanje u radu , te za nabavu didaktičkih pomagala u radu s djecom s teškoćama i djece u predškolskom programu.

T100002 TEKUĆI PROJEKT- OPREMANJE VRTIĆA

Navedeni projekt ostvaren je u 93,27% - tnom iznosu u odnosu kako je planirano u fin. planu  i to u iznosu od 48.094,60 €. 
Ostvareno iz projekta u prekograničnoj suradnji s Tomislavgradom Ulaganje u školske objekte u visini od 7.632,00 eura, zatim za opremu i sitni inventar iz općih prihoda i primitaka za otvaranje nove grupe u Brestači PO Tintilinić 10.472,69 eura, za opremu iz vlastitih prihoda (službeni automobil, mobilni uređaji ) ostvareno je 27.389,91 eura, te iz izvora donacije - donacija trgovačkog lanca Plodine za nabavu sprave u PO Pastoralni centar u visini od 2.600,00 eura.

Iz svega navedenog može se zaključiti da je ostvaren stalni cilj  zamjene i nabava opreme koja je dotrajala, te tehnički neispravna i za koju je veći troška održavanja, ulaganjem u opremanje objekata, kako matičnog Radost tako i područnih objekata. 


Povećanjem opsega poslovanja, otvaranjem novih odgojnih skupina svake godine, te ubrzanja procesa rada u svrhu što boljeg i kvalitetnijeg obavljanja poslova potrebno je nabaviti adekvatnu opremu. Važno je zadovoljenje potreba prije svega djece, čije su potrebe iz godine u godinu sve veće, a onda i zaposlenika koji rade u Dječjem vrtiću.

						       Izradila: Voditeljica računovodstva	
            _______________________			  /Monika Ličanin, mag.oec./     
       U potpisu: Ravnateljica      			______________________			/Ljerka Vidaković, prof./                                              

